text: Tusinder hylder helt
  21 juli 2013 kl. 10.57
  Tusindvis af mennesker har hyldet den hjemmehælper-elev, der forleden reddede en ældre mand ud af et brændende hus.
  Onsdag morgen reddede Kim Winther en 76-årig mand ud fra et brændende hus i landsbyen Grøngrøft ved Aabenraa. Inde i huset stod den ældre mand med ild i bukserne, men Kim Winther fik ilden slukket og manden ud af den brændende bygning.
  Siden har 22.000 mennesker hyldet hjemmehjælper-eleven på Aabenraaa Kommunens facebookside. Næsten 400 har skrevet en personlig hilsen - og nu har kommunen indstillet Kim Winther til Carnegies belønningsfond for heltemod.
  Selv tager hovedpersonen det helt roligt - han synes bare han har gjort sin pligt.
  